text: Ny landbrugsdirektør får sin debut i Kolding
  28 oktober 2014 kl. 09.51
  Den netop tiltrådte direktør for Landbrug og Fødevarer, Karen Hækkerup, får tirsdag aften sin debut, når hun optræder på det første møde med en større forsamling landmænd efter udnævnelsen. Og de lokale landmænd står i kø for at komme at se og høre hende.
  Karen Hækkerup gæster Kolding Herreds Landbrugsforening sammen med formand Martin Merrild til et hasteindkaldt medlemsmøde, som bliver den nye direktørs første offentlige møde.
  Mere end 200 landmænd har allerede meldt deres deltagelse i mødet.
  